આલોક બ્રહ્મભટ્ટ, અમદાવાદ: એરપોર્ટ ઓથોરિટી ઑફ ઈન્ડિયાના પ્રયત્નો બાદ પણ અમદાવાદ એરપોર્ટ ખાતે પાર્કિંગ બૂથ પર લાંબી લાઈનો અને ઉદ્ધત સ્ટાફને કારણે એરપોર્ટ આવતી સામાન્ય જનતાની મુશ્કેલીઓ વધી છે. એક એન્જિનિયરીંગ કંપનીના માર્કેટિંગ હેડ દિલીપ શર્માએ જણાવ્યું હતું કે, ‘લાંબી લાઈનનો કોઈ સવાલ નથી. પરંતુ પાર્કિંગ બૂથના સ્ટાફને વાતચીત કરવાનો ધડો નથી. તેમના ઉદ્ધત વર્તનને કારણે લોકો ખૂબ જ મુશ્કેલી અનુભવી રહ્યા છે.’